100.000 slår sig lørdag løs i Aalborgs gader.

Solen skinner, temperaturen har sneget sig op på de 16 grader og Aalborgs gader er forvandlet til én stor fest. Er du én af dem, der væder det hæse stemmebånd med Breezers, vandrer du byen tynd eller har du blot placeret dig på en bænk for at nyde synet af liv og glade dage i de ellers så rolige aalborgensiske gader? Det kan også ske, at du slet ikke havde mulighed for at deltage i festlighederne i år. I så fald - frygt ej! TV2 Nord er med på karnevallet, så måske er du - eller én, du kender - at finde i årets billedgalleri.